ایران-دا اؤتن گون عرضینده 22 مین 586 نفر کوروناویروسا (کووید-19) یولوخوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، بونونلا دا ایران-دا بو ویروسا یولوخان‌لارین سایی 2 میلیون 6 مین 934 نفره چاتیب. ویروس داشیییجیلاریندان‌ 4 مین 221 نفرین وضعیتی آغیر قیمتلندیریلیر.
ناظیرلیک رسمی‌سی دئییب کی، ایران-دا اؤتن 24 ساعات عرضینده 185 نفر کوروناویروس‌دان اؤلوب. بئله‌لیکله ایران-دا بو ویروس‌دان اؤلن‌لرین سایی 63 مین 884 نفره یوکسلیب.
ایران-دا ایندییه‌دک 1 میلیون 684 مین 570 نفر کوروناویروس‌دان ساغالیب، 13،4 میلیون‌دان چوخ تشخیص تستی حیاتا کئچیریلیب.
کوروناویروسا یولوخما اوزره 257 شهر قیرمیزی و 129 شهر نارینجی زونا حساب اولونور. قیرمیزی و نارینجی زونا حساب اولونان شهرلره گئدیش-گلیش قاداغان‌دیر. بوندان باشقا 51 شهر ساری، 11 شهر ایسه ماوی زونا حساب اولونور.
